EkBass/fiwiki-20250220-pages-articles huggingface dataset:
Kari Savio

Are (Aarre) Aulis Aarno Aaltonen, kirjailijanimi Kari Savio (20. elokuuta 1929 Tornio – 14. syyskuuta 2013) oli suomalainen kirjailija. == Teoksia == Nimellä A. A. A. Aaltonen: * AAA-kirja : juhlakirja Arelle kauden päättyessä. Rajamäen yhteiskoulu, Rajamäki 1992 Nimellä Kari Savio: * Markus : romaani. WSOY 1954 == Suomennoksia == * Anders Franzén : Vaasa, Ruotsin sotalaiva vuodelta 1628 ; käännös: Pirkko ja Are Aaltonen. Bonnier, Norstedt, Stockholm 1962 == Lähteet == * === Viitteet === Luokka:Suomalaiset kirjailijat Luokka:Vuonna 1929 syntyneet Luokka:Vuonna 2013 kuolleet
Harry Zolnierczyk

Harry Zolnierczyk (s. 1. syyskuuta 1987) on kanadalainen jääkiekkoilija, joka pelaa NHL-seura Anaheim Ducksin organisaatiossa. == Ura == 8\. maaliskuuta 2011 Zolnierczyk teki vuoden mittaisen ja 0,9 miljoonan dollarin arvoisen sopimuksen Philadelphia Flyersin kanssa. Alle viikkoa myöhemmin hän teki tryout -sopimuksen Flyersin farmiseura Adirondack Phantomsin kanssa. Kaudella 2010–2011 Zolnierczyk teki Phantomsissa 16 pelissä kolme maalia ja syötti kaksi sekä istui 37 minuuttia jäähyllä. Zolnierczyk pelasi ensimmäisen kokonaisen ammattilaiskautensa Phantomsissa 2011–2012. 18. lokakuuta 2011 Flyers kutsui hänet ylös hyökkääjä Andreas Nödlin loukkaantumisen seurauksena. Zolnierczyk teki ensimmäisessä NHL-ottelussaan myös ensimmäisen maalinsa Ottawa Senatorsia vastaan 45 sekuntia ennen kolmannen erän loppua. Seuraavana päivänä Zolnierczyk palasi Phantomsiin. 4. maaliskuuta 2013 Zolnierczyk sai neljän ottelun pelikiellon Ottawa Senatorsin Mike Lundinin telomisesta. 1\. huhtikuuta 2013 Zolnierczyk kaupattiin Anaheim Ducksiin vastineeksi Jay Rosehillistä. 24\. kesäkuuta 2013 Anaheim kauppasi Zolnierczykin uudelleen Pittsburgh Penguinsiin, josta tilalle tuli puolustaja Alex Grant. 12. heinäkuuta teki hänen kanssaan yhden vuoden kaksisuuntaisen sopimuksen. Ensimmäisen maalinsa Penguinsissa hän teki 21. joulukuuta 2013 4–3 -voitossa Calgary Flamesia vastaan. 1\. heinäkuuta 2014 Zolnierczyk lähti Penguinsista ja teki vapaana agenttina New York Islandersin kanssa yhden vuoden kaksisuuntaisen sopimuksen. == Lähteet == * Luokka:Kanadalaiset jääkiekkoilijat Luokka:Vuonna 1987 syntyneet Luokka:Elävät henkilöt
Miika Niemi

Miika Niemi (s. 4. maaliskuuta 1994 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseurassa. Hän on pelipaikaltaan oikea laitapuolustaja. Niemi on Vaasan Palloseuran kasvatti. Ensiesiintymisensä pääsarjatasolla hän teki kaudella 2012, mutta vasta kaudella 2014 hän alkoi saada enemmän vastuuta pelaamassa kokoonpanossa.veikkausliiga.fi - Pelaajat - NIEMI Miika Jalkapallon lisäksi Miika Niemi soittaa rumpuja Markus Paija -yhtyeessä. http://vepsu.fi/miika- niemi.html ==Lähteet== Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Hochfilzenin ampumahiihtokeskus

Hochfilzenin ampumahiihtokeskus () on Hochfilzenissä Pillerseetalin laaksossa Itävallassa sijaitseva ampumahiihtostadion. Stadionilla kilpaillaan vuosittain ampumahiihdon maailmancupissa. Hochfilzen on myös järjestänyt ampumahiihdon maailmanmestaruuskilpailut kokonaisuudessaan kolmesti; vuosina 1978, 2005 ja 2017. Stadion on valmistunut vuonna 1967 ja sitä on remontoitu ja laajennettu vuosina 2004 ja 2016 seuraavan vuoden maailmanmestaruuskilpailuja varten. == Lähteet == * IBU-Season Guide 2017-2018 Luokka:Ampumahiihtostadionit Luokka:Itävallan urheilupaikat Luokka:Itävallan hiihto Luokka:Hochfilzen
Lassi Nurmos

Lassi Nurmos (s. 24. heinäkuuta 1994 Haukipudas) on uransa lopettanut suomalainen jalkapalloilija. Hän oli pelipaikaltaan puolustaja. Nurmos debytoi Veikkausliigassa kaudella 2014 RoPS:in riveissä. Nurmos edusti urallaan pisimpään AC Oulua, jossa hän pelasi yhteensä 188 sarjaottelua. == Seurajoukkueet == Lassi Nurmoksen pelaajaura aikuisten tasolla alkoi kaudella 2011, kun hän nousi vain 16-vuotiaana Ykkösessä pelanneen AC Oulun kokoonpanoon. Nurmos pelasi kausina 2011–2013 yhteensä 54 Ykkösen ottelua. Kaudella 2013 joukkueen kapteeniksi valittu Nurmos pelasi vain seitsemän ottelua, kun vakava loukkaantuminen päätti kauden jo kesäkuussa. Nurmos siirtyi kaudeksi 2014 Veikkausliigassa pelanneeseen RoPS:iin. Nurmos debytoi Veikkausliigassa 23. huhtikuuta 2014 ottelussa RoPS–FC Inter. Nurmos pelasi kaudella 2014 yhteensä 16 liigaottelua, joista 12 avauskokoonpanossa. RoPS oli kaudella 2014 Veikkausliigassa kymmenes. RoPS ja Nurmos purkivat sopimuksen Veikkausliiga-kauden alettua huhtikuussa 2015 ja Nurmos siirtyi takaisin Ykköseen AC Oulun riveihin. Nurmos pelasi kausina 2015–2016 yhteensä 53 Ykkösen ottelua. Hän saavutti kaudella 2016 sadan sarjaottelun rajan AC Oulun paidassa ja toimi toistamiseen joukkueen kapteenina. Nurmos siirtyi kaudeksi 2017 Veikkausliigassa pelanneeseen PS Kemiin. Nurmos valittiin joukkueen kapteeniksi, ja hän pelasi kaudella 2017 yhteensä 22 liigaottelua, joista 18 avauskokoonpanossa. PS Kemi oli kaudella 2017 Veikkausliigassa kymmenes. Nurmos palasi kaudeksi 2018 jälleen Ykkösen AC Ouluun. Hänet valittiin kolmannen kerran joukkueen kapteeniksi, ja Nurmos pelasi kaudella 2018 yhteensä 22 Ykkösen ottelua. Nurmos teki jatkosopimuksen AC Oulun kanssa myös kausista 2019–2020. Kaudella 2019 Nurmos pelasi yhteensä 27 Ykkösen ottelua ja teki niissä kaksi maalia. Nurmos pelasi kaudella 2020 yhteensä 21 ottelua AC Oulun kapteenina, kun joukkue voitti Ykkösen ja nousi Veikkausliigaan. Hän teki AC Oulun kanssa sopimuksen myös kaudesta 2021. Kaudeksi 2022 Nurmos siirtyi FC KTP:hen, jossa hän pääsi juhlimaan nousua Veikkausliigaan heti kauden 2022 päätteeksi. Nurmos pelasi KTP:ssä lopulta kauden 2023 loppuun saakka. Tammikuussa 2024 Nurmos ilmoitti lopettavansa pelaajauransa.https://www.veikkausliiga.com/uutiset/2024/01/09/lassi-nurmos- paattaa-pelaajauransa == Maajoukkue == Lassi Nurmos debytoi ikäluokkansa (1994) maajoukkueessa 16-vuotiaana 24. tammikuuta 2011 Minskissä pelatussa ottelussa Belgia–Suomi. Hän pelasi oman ikäluokkansa maajoukkueessa 20 ottelua.Jalkapallokirjat 2012–2015 Alle 21-vuotiaiden maajoukkueessa Nurmos debytoi 20-vuotiaana 17. tammikuuta 2015 Pietarissa pelatussa ottelussa Turkmenistan–Suomi. Nurmos pelasi neljä nuorten maaottelua.Jalkapallokirja 2016 == Lähteet == == Aiheesta muualla == * Lassi Nurmos Palloliiton sivuilla * Lassi Nurmos Veikkausliigan sivuilla * Lassi Nurmos Soccerwayn sivuilla Luokka:Suomalaiset jalkapalloilijat Luokka:AC Oulun pelaajat Luokka:Vuonna 1994 syntyneet Luokka:Elävät henkilöt
David Nyman

David Nyman (s. 11. kesäkuuta 1990) on suomalainen jalkapalloilija, joka pelaa Ykkösen Grankulla IFKssa. Pelipaikaltaan hän on puolustaja. Debyyttinsä liigatasolla Nyman teki kaudella 2013, jolloin hän pääsi kentälle neljä kertaa; kahdesti avauskokoonpanoon sekä kahdesti vaihdosta.veikkausliiga.fi - Pelaajat - NYMAN David Jaro-kauden jälkeen hän pelasi JBK sen ollessa Kakkosessa 2014 ja 2015 sekä kauden 2016 seuran pudottua Kolmoseen. Pietarsaari jäi Nymanin taakse keväällä 2017, kun Keväällä 2017 hän siirtyi Kauniaisiin Ykkösen Grankulla IFK:hon. == Lähteet == == Asiasta muualla == *David Nyman elitefootball-sivustolla *David Nyman soccerpunter-sivustolla Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Stade de Biathlon Sylvie Becaert

Stade de Biathlon Sylvie Becaert on ampumahiihtostadion Le Grand-Bornandissa Ranskassa. thumb|left Stadion on nimetty ranskalaisen ampumahiihtäjä Sylvie Becaertin mukaan. Se rakennettiin alkujaan vuoden 2018 talviolympialaisia varten. Tarkoituksena oli, että mikäli Annecy saisi vuoden 2018 olympialaiset, järjestettäisiin Le Grand-Bornandissa ampuma- ja maastohiihtotapahtumat. Stadionilla on kilpailtu vuonna 2011 IBU-Cupin osakilpailuja ja vuosina 2013 ja 2017 ampumahiihdon maailmancupin osakilpailuja. == Lähteet == * IBU-Season Guide 2013-2014 Luokka:Ampumahiihtostadionit Luokka:Ranskan urheilupaikat Luokka:Ranskan hiihto Luokka:Le Grand-Bornand
Vincent Onovo

Vincent Chukwuebuka Onovo (s. 10. joulukuuta 1995 Agbani, Nigeria) on nigerialainen jalkapalloilija, joka edustaa Veikkausliigassa pelaavaa Helsingin Jalkapalloklubia. Hän on pelipaikaltaan keskikenttäpelaaja. Kotimaassaan Onovo on edustanut Enugu Rangersia sekä Ingas FC:tä.http://www.fcinter.com/pelaaja.php?players_id=101 Hän saapui Suomeen kaudeksi 2014 saatuaan sopimuksen FC Inter Turun kanssa toisen testileirinsä jälkeen.veikkausliiga.fi - Pelaajat - ONOVO Vincent Jo ensimmäisellä liigakaudellaan Onovo onnistui vakiinnuttamaan paikkansa pelaavassa kokoonpanossa. Lokakuussa 2015 Onovo siirtyi Helsingin Jalkapalloklubiin kahden vuoden sopimuksella.Vincent Onovo siirtyy HJK:n riveihin ==Lähteet== Luokka:Nigerialaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1995 syntyneet Luokka:Elävät henkilöt
Peter Opiyo

Peter Opiyo (s. 1. elokuuta 1992 Kenia) on kenialainen jalkapalloilija, joka pelasi Suomessa Veikkausliigaa FF Jaron riveissä. Pelipaikaltaan hän on keskikenttäpelaaja. Nyt pelaa Turkmenistanin mestaruussarjassa Altyn Asyrin riveissä. Peter Opiyo aloitti uransa kotimaansa Kenian sekä lainalla Intian pääliigassa.http://nr.soccerway.com/players/peter-opiyo/81897/ Suomeen Opiyo saapui kaudeksi 2014 ja onnistui heti ensimmäisellä liigakaudellaan vakiinnuttamaan paikkansa isossa roolissa pelaavassa kokoonpanossa. Jaron pudottua Veikkausliigasta kauden 2015 jälkeen Opiyon ura jatkui vuoden 2017 alusta Qatarissa Al-Markhiya FC:n riveissä.. == Lähteet == Luokka:Kenialaiset jalkapalloilijat Luokka:Vuonna 1992 syntyneet Luokka:Elävät henkilöt
Sebastian Rudy

Sebastian Rudy (s. 28. helmikuuta 1990) on saksalainen jalkapalloilija. Hän edustaa Bundesliigassa pelaavaa TSG Hoffenheimia, jossa hän pelasi jo kaudet 2010–2017 ja lainasopimuksella kaudet 2019–2021. Pelipaikaltaan Rudy on keskikenttäpelaaja. Hän kuuluu myös Saksan jalkapallomaajoukkueeseen. == Ura == === Seurajoukkueura === VfB Stuttgartin kasvatti Rudy debytoi ammattilaistasolla vuonna 2007 Stuttgartin kakkosjoukkueessa. Hänelle ei auennut vakiopaikkaa seuran ykkösjoukkueesta. Hän pelasi seurassa 15 ottelua Bundesliigassa sekä neljä Mestarien liigassa, joissa sekä teki että syötti yhden maalin. Rudy siirtyi vuonna 2010 niin ikään Bundesliigassa pelanneeseen TSG Hoffenheimiin. Hoffenheimissä nuori Rudy nousi nopeasti vakiopelaajaksi. Hän pelasi seitsemän kauden aikana 195 bundesliigaottelua, joissa teki 11 ja syötti 29 maalia. Kaudella 2014–2015 hän pelasi 29 ottelua tehden neljä maalia, mikä oli hänen paras maalimääränsä. Kaudeksi 2017–2018 Rudy siirtyi Hoffenheimista suurseura Bayern Müncheniin. Kolmen vuoden sopimuksen tehnyt Rudy siirtyi Bayerniin ilmaiseksi. Hän voitti kaudella 2017–2018 Bundesliigan mestaruuden. Pelaamissaan 25 ottelussa hän teki yhden ja syötti neljä maalia. Hän voitti myös DFL-Supercupin. Mestarien liigassa hän pelasi viisi ottelua. Yhden Bayern-kauden jälkeen hän siirtyi Schalke 04:ään 16 miljoonalla eurolla. Kaudella 2018–2019 hän pelasi 21 ottelua Bundesliigassa ja neljä Mestarien liigassa. Kauden 2019–2020 hän oli lainalla vanhassa seurassaan Hoffenheimissa ja pelasi Bundesliigassa 32 ottelua, joissa hän teki yhden maalin. === Maajoukkueura === Rudy on edustanut monia Saksan nuorten maajoukkueita. Hän pelasi kuusi ottelua ja teki yhden maalin Saksan saavuttaessa pronssia alle 17-vuotiaiden MM-kilpailuissa 2007. Vuodet 2009–2013 hän pelasi alle 21-vuotiaiden maajoukkueessa. Hän pelasi kolme ottelua ja teki kaksi maalia ikäluokan EM-kilpailuissa 2013. Toukokuussa 2014 Rudy teki debyyttinsä Saksan jalkapallomaajoukkueessa ystävyysottelussa Puolaa vastaan. Häntä ei kuitenkaan valittu saman kesän MM-kisoihin, joissa Saksa voitti kultaa. Rudy valittiin EM-karsintaotteluun syyskuussa 2014 Skotlantia vastaan. Hän myös pelasi tuossa ottelussa. Hän pelasi kaikki viisi ottelua Saksan voittaessa Maanosaliittojen cupin 2017. Toistaiseksi ainoan maajoukkuemaalinsa hän teki MM- karsintaottelussa Pohjois-Irlantia vastaan lokakuussa 2017. MM-kilpailuissa 2018 hän pelasi 31 minuuttia ottelussa Ruotsia vastaan. Rudy on toukokuuhun 2020 mennessä pelannut 29 maaottelua ja tehnyt yhden maalin. Hän on pelannut kolme MM- ja viisi EM-karsintaottelua. == Lähteet == * * http://www.national- football-teams.com/player/55293/Sebastian_Rudy.html Luokka:Saksalaiset jalkapalloilijat Luokka:Vuonna 1990 syntyneet Luokka:Elävät henkilöt
Bekim Balaj

Bekim Balaj (usein myös muodossa Bekim Bala; s. 11. tammikuuta 1991 Reç, Albania) on albanialainen jalkapalloilija, joka edustaa Kroatian pääsarjassa 1. HNL:ssä pelaavaa HNK Rijekaa. Oikeajalkainen Balaj on pelipaikaltaan keskushyökkääjä. Hän pelaa myös Albanian jalkapallomaajoukkueessa. == Ura == Balaj on KS Vllaznian kasvatti. Vuonna 2010 hän siirtyi turkkilaiseen Gençlerbirliği SK:hon. Balaj oli seurassa vain yhden kauden ajan, ennen kuin palasi takaisin kotimaahansa ja KF Tiranaan. Albanian pääkaupungissakin Balaj viihtyi vain kauden, ennen kuin siirtyi Tšekin suurseuraan AC Sparta Prahaan. Hänen alkunsa seurassa oli lupaava, mutta vuonna 2013 Balaj siirtyi lainalle puolalaiseen Jagiellonia Bialystokiin. Puolalaisseurassa pelejä kertyi 31 ja maaleja seitsemän yhden kauden aikana, joten toinen prahalaisseura Slavia Praha osti Balajn kesällä 2014. 13 ottelun ja kolmen maalin jälkeen Balaj siirtyi tammikuun 2015 siirtoikkunassa Kroatian pääsarjan 1. HNL:in HNK Rijekaan. Albanian jalkapallomaajoukkueessa 187 senttimetriä pitkä Balaj debytoi vuonna 2012. == Lähteet == * * http://www.national-football- teams.com/player/49384/Bekim_Balaj.html Luokka:Albanialaiset jalkapalloilijat Luokka:Vuonna 1991 syntyneet Luokka:Elävät henkilöt
Sears Holdings

Sears Holdings Corporation on yhdysvaltalainen vähittäiskauppayritys, joka syntyi Kmartin ja Sears, Roebuck and Companyn yhdistyessä vuonna 2005.Barbash, Fred; Barbaro, Michael: Sears, Kmart To Merge in $11B Deal, The Washington Post 17.11.2004. Sillä on yhteensä nelisen tuhatta Sears- ja Kmart- tavarataloa, ja se oli vuonna 2011 Yhdysvaltain kymmenenneksi suurin vähittäiskauppayritys.Searsia suurempia ovat Walmart, Kroger, Target, Walgreens, Home Depot, Costco, CVS Caremark, Lowe’s ja Best Buy. Lähde List of the top 100 US Retailers 2011, National Retail Federation. Sears Holdings syntyi, kun tappiollinen Sears fuusioitiin selvitystilassa olleeseen Kmartiin vuonna 2005 ja aloitettiin päällekkäisyyksien poisto ja molempien ketjujen raju saneeraus. Sears Holdings omistaa myös 51 prosenttia Sears CanadastaAre Sears Canada’s days numbered? Poor results could have U.S. retailers circling soon, National Post 8.1..2013] ja 20 prosenttia Sears Mexicosta (loput omistaa Carlos Slim Helú). Kmart-ketjun Australiassa ja Uudessa-Seelannissa omistaa sikäläinen Wesfarmers-yhtiö. Vuonna 2007 Sears Holdings yhtiöitti kolme tärkeintä omaa tuotemerkkiään – Kenmore-kodinkoneet, Craftsman-työkalut ja DieHard-autonakut – omaksi KCD-yhtiökseen.The New Alchemy At Sears, Bloomberg Businessweek 16.4.2007. Vuonna 2017 maailman suurin työkaluvalmistaja Stanley Black & Decker osti Craftsman-tuotemerkin. Yhtiön myynti ja taloudellinen menestys on jatkuvasti heikentynyt fuusiosta alkaen.Tässä ovat vuoden 2013 pahimmat pääjohtajamokat , Talouselämä 22.12.2013. Viitattu 14.9.2014.'Twin Titanics' or Turnaround - Which Way Are Sears and Kmart Headed? Northwestern University 5.5.2011. Viitattu 14.9.2014. Vuoden 2011 huonon joulumyynnin jälkeen Sears Holdings ilmoitti 100–120 myymälän sulkemisesta. Pari kuukautta sen jälkeen se ilmoitti lopettavansa kaikki yhdeksän The Great Indoors -sisustusmyymälää.Jones, Sandra M.: Sears closing all nine Great Indoors stores , Chicago Tribune 23.2.2012. Viitattu 14.9.2014. Vuonna 2013 Sears Holdings oli Yhdysvaltain 13. suurin vähittäiskauppa liikevaihdolla mitattunahttps://nrf.com/resources/top-retailers-list/top-100-retailers-2013. Sears haettiin konkurssiin 15. lokakuuta 2018.https://www.bloomberg.com/news/articles/2018-10-15/sears-said-to-be- filing-for-bankruptcy-protection-monday-morning ==Lähteet== ==Aiheesta muualla== Luokka:Yhdysvaltalaiset holdingyhtiöt Luokka:Yhdysvaltalaiset pörssiyhtiöt Luokka:Vähittäiskaupat
Lumi peittää jäljet

Lumi peittää jäljet () on Mats Wahlin kirjoittama nuorille suunnattu dekkari. Se ilmestyi ruotsiksi 2002 ja suomeksi Nora Schuurmanin kääntämänä ja Otavan kustantamana vuonna 2007. Teos on itsenäinen jatko-osa vuonna 2005 ilmestyneelle teokselle Näkymätön. Kirjassa Harald Fors -niminen rikostutkija alkaa selvittää maahanmuuttajanuoren, Ahmed Sirrin murhaa. Kirjassa on paljon sivuhenkilöitä. Kirja on tapahtumarikas eikä murha ole ainoa rikos jota selvitetään. Kirjan tapahtumat sijoittuvat Ruotsiin ja sen teemana ovat muun muassa yhteiskunnalliset epäkohdat. ==Lähteet== ==Aiheesta muualla== * Lumi peittää jäljet Kirjasampo.fi:ssä Luokka:Ruotsalaiset nuortenkirjat Luokka:Ruotsalaiset rikosromaanit Luokka:Vuoden 2002 kirjat
Soumpi

Soumpi on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen samannimisen tulvajärven rannalla 35 kilometriä Niafunkésta lounaaseen. Kunnassa on 16 600 asukasta (vuonna 2009). Soumpin kunnan pinta-ala on arviolta 1505 neliökilometriä. Se rajoittuu idässä Niafunkén piirin Soboundoun ja lännessä Dianken, pohjoisessa Goundamin piirin Tilemsin ja Gargandon sekä etelässä Moptin alueen Youwaroun piirin Youwaroun kuntiin. Seutu kuuluu Sahelin vyöhykkeeseen. Alueella virtaavat Nigerin ajoittain kuivuvat sivuhaarat Pochioko, Binnga, Sirou ja Dankoro. Kuntaan kuuluu 22 kylää ja paimentolaisryhmää. Asukkaat ovat songhaita, fulbeja, bambaroita, sarakoleja ja tuaregeja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, kamelit, hevoset ja siipikarja. Kauppaa käydään Soumpin, Darin ja Attaran kylien sekä lähikuntien toreilla. Kunnasta on kuivana aikana tieyhteydet Niafunkéen ja Léréen. Tulva-aikaan liikennöinti on vaikeaa. Palveluihin kuuluu joukko kouluja ja kolme terveysasemaa. ==Lähteet== Luokka:Malin kunnat Luokka:Niafunkén piiri
Eston Kohver

Eston Kohver (s. 1971) on virolainen poliisi, joka työskentelee Viron tiedustelupoliisiorganisaatiossa järjestäytyneen rikollisuuden yksikössä. Hänelle myönnettiin vuonna 2010 valtiollinen kunniamerkki, viidennen luokan kotkaristi. == Sieppaus == Viron mukaan Venäjän turvallisuuspalvelu FSB sieppasi Kohverin Luhamaassa, Virossa, lähellä Venäjän rajaa 5. syyskuuta 2014. Venäjän mukaan Kohver oli ollut Venäjän puolella rajaa, joten FSB pidätti hänet. Häntä syytettiin muun muassa vakoilusta, maahan luvatta tunkeutumisesta ja laittomasta aseen hallussapidosta. Viron julkaisemassa asiakirjassa venäläiset rajavartijat vahvistavat sieppaajien tulleen Viroon Venäjältä. Suomen ulkoministeri Erkki Tuomioja piti tapausta vakavana kidnappauksena. Pohjoismaiden ja Baltian maiden esittämässä vetoomuksessa todettiin, että Kohver vietiin voimaa käyttäen Venäjälle ja pidätettiin. He vaativat hänen vapauttamistaan välittömästi sekä palauttamaan Viroon. Myös Euroopan parlamentti vaati Kohverin välitöntä vapauttamista maaliskuussa 2015. Elokuussa 2015 Kohver tuomittiin 15 vuodeksi vankeuteen Pihkovan alueoikeudessa Venäjällä. Lisäksi hänelle määrättiin 100 000 ruplan sakko. 26\. syyskuuta 2015 Kohver palautettiin Viroon. Viro antoi Venäjälle vaihdossa Viron entisen suojelupoliisin työntekijän, Aleksei Dressenin. Hänet oli tuomittu maanpetoksesta vuonna 2012 vuodettuaan Virossa salaiseksi luokiteltuja tietoja Venäjälle Viron itsenäistymisestä vuodesta 1991 alkaen. == Lähteet == Luokka:Elävät henkilöt Luokka:Vuonna 1971 syntyneet Luokka:Virolaiset henkilöt Luokka:Poliisit
Soboundou

Soboundou on maalaiskunta Timbuktun alueen Niafunkén piirissä Malissa. Sen keskuspaikka on Niafunké, joka on samalla piirin hallinnollinen keskus. Kunnassa on 44 900 asukasta (vuonna 2009). Soboundoun kunnan pinta-ala on arviolta 1482 neliökilometriä. Se rajoittuu idässä Niafunkén piirin Banikane Narhawan ja Fittougan, etelässä Koumaïran ja lännessä Soumpin sekä pohjoisessa Goundamin piirin Gargandon ja Tonkan kuntiin. Seutu kuuluu Sahelin vyöhykkeeseen. Sen läpi virtaa Nigerjoki, joka tulva-aikaan muodostaa tasangolle järviä. Kuntaan kuuluu 50 kylää. Asukkaat ovat etupäässä songhaita, fulbeja ja bambaroita. Lisäksi on sorkoja, bozoja, tuaregeja ja maureja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot ja sorkot harjoittavat kalastusta. Kaupankäynti suuntautuu etupäässä Moptiin. Kunnasta on kuivaan aikaan tieyhteydet Tonkaan ja Moptiin. Tulva-aikaan liikennöidään Nigerjokea pitkin Diréen ja Moptiin. Palveluihin kuuluu 18 alakoulua, kaksi yläkoulua, kolme keskikoulua, piirin poliklinikka ja neljä terveysasemaa. Paikallinen nähtävyys ovat Dabin kylän lähellä sijaitsevat megaliittiset rakennelmat . ==Lähteet== Luokka:Malin kunnat Luokka:Niafunkén piiri
N’Gorkou

N’Gorkou on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen oikeanpuoleisella rannalla 40 kilometriä Niafunkésta kaakkoon. Kunnassa on 24 400 asukasta (vuonna 2009). N’Gorkoun kunnan pinta-ala on arviolta 879 neliökilometriä. Se rajoittuu lännessä Niafunkén piirin Koumaïran ja pohjoisessa ja idässä Fittougan kuntiin sekä etelässä Moptin alueeseen. Seutu kuuluu Sahelin vyöhykkeeseen. Sen läpi virtaavat Nigerjoen ajoittain kuivuvat sivuhaarat Koli-Koli, Sornére, Okarou, Mayel, Tarabé ja Gambala, jotka tulva-aikaan muodostavat järviä. Kuntaan kuuluu 54 kylää. Asukkaat ovat etupäässä bambaroita, songhaita, fulbeja, bozoja ja tuaregeja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot harjoittavat kalastusta tulva-aikaan. Maataloustuotteita myydään lähikuntien toreilla, karjaa ja kalaa viedään myytäväksi Moptiin. Kunnan liikenneyhteydet ovat heikot. Kuivana aikana N’Gorkousta on tieyhteys Moptiin. Tulva-aikaan ainoa liikenneväline on vene. Palveluihin kuuluu seitsemän alakoulua, yksi yläkoulu ja kaksi terveysasemaa. ==Lähteet== Luokka:Malin kunnat Luokka:Niafunkén piiri
Koumaïra

Koumaïra on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen sivuhaaran Bara Issan varrella 20 kilometriä Niafunkésta kaakkoon. Kunnassa on 14 800 asukasta (vuonna 2009). Koumaïran kunnan pinta-ala on arviolta 476 neliökilometriä. Se rajoittuu pohjoisessa Niafunkén piirin Soboundoun, idässä Fittougan ja kaakossa N’Gorkoun kuntiin sekä lounaassa Moptin alueeseen. Seutu kuuluu Sahelin vyöhykkeeseen. Sen läpi virtaavat Nigerin haarajoet Bara Issa, Dioni, Koli-Koli ja Gabi, jotka muodostavat ajoittain kuivuvia järviä. Kuntaan kuuluu 36 kylää. Asukkaat ovat etupäässä bambaroita, songhaita, fulbeja ja bozoja. Vallitseva uskonto on islam. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi ja durra. Kotieläimiä ovat naudat, vuohet, lampaat, aasit, hevoset, kamelit ja siipikarja. Kalastusta harjoittavat tulva-aikana bozot ja sorkot. Karjaa ja kalaa myydään Moptiin. Kunnan liikenneyhteydet ovat heikot. Palveluihin kuuluu kahdeksan koulua ja terveysasema. ==Lähteet== Luokka:Malin kunnat Luokka:Niafunkén piiri
Kavantsaaren rautatieasema

Kavantsaaren rautatieasema oli rautatieliikennepaikka Viipuri-Joensuu rataosalla. Asema sijaitsi Antrean pitäjän Kavantsaaressa lähellä Kavantsaaren kartanoa. Paikkakunnalta kuljetettiin etenkin Viipuriin huomattavia määriä maitoa. == Historia == Alkuperäisen asemarakennuksen oli suunnitellut Knut Nylander Oulun radan tyyppipiirustusten mukaan. Vuoden 1918 sisällissodan Antrean rintaman taisteluiden aikana asemanseudulla toimi punaisten tukikohta. Huhtikuun lopussa asemarakennus tuhoutui sen edustalla olleesta ammusvarastosta levinneestä tulipalosta. Toinen asemarakennus valmistui Thure Hellströmin suunnittelemana samana vuonna. Jatkosodan aikana asema alennettiin pysäksiksi.Iltanen Jussi: "Radan varrella Suomen rautatieliikennepaikat" Karttakeskus, 2011, sivu 398. == Lähteet == Luokka:Antrea Luokka:Venäjän rautatieliikennepaikat Luokka:Luovutettujen alueiden rautatieliikennepaikat Luokka:Suomen entiset rakennukset ja rakennelmat
Fittouga

Fittouga on maalaiskunta Timbuktun alueen Niafunkén piirissä Malissa. Sen keskuskylä Saraféré sijaitsee Nigerjoen sivuhaaran Bara Issan varrella 35 kilometriä Niafunkésta itään. Kunnassa on 30 600 asukasta (vuonna 2009). Fittougan kunnan pinta-ala on 976 neliökilometriä. Se rajoittuu etelässä Niafunkén piirin N’Gorkoun, lännessä Koumaïran ja Soboundoun, pohjoisessa Banikane Narhawan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaa Bara Issa sivuhaaroineen, jotka muodostavat väliaikaisia järviä. Kuntaan kuuluu 64 kylää. Asukkaat ovat etupäässä fulbeja, bambaroita, songhaita ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot harjoittavat tulva-aikana kalastusta. Saraféréssa ja Garnatyssa pidetään viikoittaiset markkinat. Karjaa ja kalaa viedään myytäväksi Moptiin. Kunnan liikenneyhteydet ovat heikot. Kuivana aikana Saraférésta on tieyhteys Moptiin. Tulva-aikaan ainoa liikenneväline on vene. Palveluihin kuuluu 12 alakoulua, yksi yläkoulu ja kolme terveysasemaa. ==Lähteet== Luokka:Malin kunnat Luokka:Niafunkén piiri
Sigurd Jansen

Sigurd Jansen (s. 4. maaliskuuta 1932) on norjalainen säveltäjä, kapellimestari ja pianisti. Hän opiskeli Norjan valtiollisessa musiikkikorkeakoulussa klassista musiikkia ja toimi pianonsoiton opettajana vuosina 1957–1962. Hän on työskennellyt vuodesta 1957 Norjan yleisradioyhtiö NRK:ssa, jossa hän on tuottanut musiikkia moniin tv-ohjelmiin ja elokuviin. Jansen toimi Norjan kapellimestarina Eurovision laulukilpailussa kuudesti, vuosina 1979–1984. Luokka:Norjalaiset säveltäjät Luokka:Norjalaiset kapellimestarit Luokka:Euroviisukapellimestarit Luokka:Vuonna 1932 syntyneet Luokka:Elävät henkilöt
Dianké

Dianké on maalaiskunta ja sen keskuskylä Timbuktun alueen Niafunkén piirissä Malissa. Se sijaitsee Nigerjoen sivuhaaran varrella 75 kilometriä Niafunkésta lounaaseen. Kunnassa on 12 700 asukasta (vuonna 2009). Diankén kunta rajoittuu idässä idässä Niafunkén piirin Soumpin ja lännessä Lérén, pohjoisessa Goundamin piirin Alzounoubin ja Tilemsin sekä etelässä Moptin alueen Youwaroun piirin Farimakén ja Youwaroun kuntiin. Asukkaat ovat songhaita, fulbeja, bambaroita, tuaregeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi ja durra. Myytäväksi kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit, hevoset ja kamelit. Kunnasta on kuivana aikana tieyhteydet Léréen, Niafunkéen ja Mauritaniaan. Nigerjoen tulva-aikana liikkuminen on vaikeaa. Palveluihin kuuluu kolme alakoulua ja terveysasema. ==Lähteet== Luokka:Malin kunnat Luokka:Niafunkén piiri
Hannilan seisake

Hannilan seisake (lyh. Hna, ratakm 343+301) oli rautatieliikennepaikka Viipuri–Joensuu-rataosalla Antrean kunnan Hannilan kylässä. Seisake oli radan alkuperäisiä liikennepaikkoja, ja se muodostui jo alussa tärkeäksi puutavaranlastauspaikaksi. Seisakkeelta kuljettiin halkoja etenkin Pietariin. Seudulle muodostui seisakkeen ansiosta tiivistä asutusta. Alkuperäinen asemarakennus oli Knut Nylanderin suunnittelema. Se muutettiin asuinkäyttöön vuonna 1900, kun Bruno Granholmin piirustusten mukainen uusi asema valmistui. Jatkosodan aikana asema alennettiin Kavantsaaren rautatieaseman tapaan pysäksiksi.Iltanen Jussi: "Radan varrella Suomen rautatieliikennepaikat" Karttakeskus, 2011, sivu 398. == Lähteet == Luokka:Antrea Luokka:Venäjän rautatieliikennepaikat Luokka:Bruno Granholmin suunnittelemat rakennukset Luokka:Luovutettujen alueiden rautatieliikennepaikat Luokka:Suomen entiset rakennukset ja rakennelmat
Simo Roiha

Simo Roiha (s. 27. joulukuuta 1990 Rovaniemi) on suomalainen jalkapalloilija, joka edustaa kaudella 2023 Veikkausliigassa pelaavaa KTP:tä. Pelipaikaltaan hän on hyökkääjä. Liigadebyyttinsä Roiha teki kaudella 2014 ja onnistui heti ensimmäisellä kaudellaan murtautumaan säännöllisesti pelaavaan Rovaniemen Palloseuran (RoPS) kokoonpanoon. Kauden 2014 aikana tapahtunut loukkaantuminen keskeytti hetkeksi uran RoPS:ssa. Paluu seuran riveihin tapahtui kauden 2015 lopulla. Kuntoutuminen ei kuitenkaan onnistunut täydellisesti, joten kauden 2016 Roiha pelasi ainoastaan muutamana Kakkosen ottelun rovaniemeläisen Santa Clausin riveissä. Paluu RoPS:n Veikkausliigajoukkueeseen tapahtui kaudella 2017. Roihan rooliksi RoPS:n riveissä vakiintui pelata vain osa peliajasta eli lähteä vaihtoon tai tulla vaihdosta kentälle. Vaikka kauden 2018 jälkeen RoPS ja Roiha joukkueessa saavutti toisen hopeansa. Sopimusta RoPS:n kanssa ei kuitenkaan jatkettu, joten Roiha siirtyi kaudeksi 2019 Veikkausliigaan nousseen kokkolalaisen KPV:n riveihin. Kaikkiaan Simo Roiha on kauden 2019 loppuun menessä pelannut Veikkausliigassa neljän kauden aikana 128 ottelua ja tehnyt niissä 22 maalia. ==Saavutukset== * Kaksi SM-hopeaa kaudella 2015 ja kaudella 2018 RoPS:n riveissä == Lähteet == Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Kassiano Soares

Kassiano Soares (s. 24. huhtikuuta 1995 São Gonçalo, Brasilia) on brasilialainen jalkapalloilija, joka pelaa Maltan valioliigan Qormi FC:ssa. Pelipaikaltaan hän on keskikenttäpelaaja. Suomessa Soares pelasi vuoden 2014 Veikkausliigaa MyPassa pelinumeronaan 14. Soares saapui Suomeen toukokuussa 2014 kotimaansa Fluminesesta. MyPasta Soares siirtyi takaisin Fluminensen alle 20-vuotiaiden joukkueeseen. Hän kävi lainalla STK Fluminense Samorinissa Slovakian toiseksi korkeimmalla sarjatasolla muutaman kuukauden syksyllä 2015. Lainan päätyttyä Kassiano pelasi Fluminensen nuorten joukkueessa muutaman vuoden, ennen ilmaista siirtoaan Maltan pääsarjan Qormiin heinäkuussa 2018. == Lähteet == Luokka:Brasilialaiset jalkapalloilijat Luokka:Vuonna 1995 syntyneet Luokka:elävät henkilöt
Banikane Narhawa

Banikane Narhawa on maalaiskunta Timbuktun alueen Niafunkén piirissä Malissa. Sen keskuskylä Banikane sijaitsee Nigerjoen sivuhaaran Bara Issan varrella 45 kilometriä Niafunkésta koilliseen. Kunnassa on 24 200 asukasta (vuonna 2009). Banikane Narhawan kunnan pinta-ala on arviolta 830 neliökilometriä. Se rajoittuu etelässä Niafunkén piirin Fittougan ja lännessä Soboundoun, pohjoisessa Goundamin piirin Tonkan ja Dirén piirin Tindirman sekä idässä Dirén piirin Bingan ja Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaavat Nigerjoen haarat Bara Issa ja Issa Ber. Joen tulvat muodostavat tasangoille järviä. Kuntaan kuuluu 43 kylää. Asukkaat ovat fulbeja, songhaita, tuaregeja, bozoja ja bambaroita. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozojen tulva-aikana pyytämää kalaa myydään Moptiin. Gounambougoun kylässä pidetään viikoittaiset markkinat. Kunnan liikenneyhteydet ovat heikot. Tulva-aikaan ainoa liikenneväline on vene. Palveluihin kuuluu seitsemän alakoulua, yläkoulu, keskikoulu ja kaksi terveysasemaa. ==Lähteet== Luokka:Malin kunnat Luokka:Niafunkén piiri
Keithy Simpson

Keithy Simpson (s. 19. huhtikuuta 1990 Jamaika) on jamakailainen jalkapalloilija, joka pelaa Veikkausliigaa Vaasan Palloseuran riveissä. Hän on pelipaikaltaan puolustaja ja hänen pelinumeronaan on 14. Simpson saapui Suomeen kaudeksi 2014 ja onnistui heti ensimmäisellä liigakaudellaan vakiinnuttamaan paikkansa pelaavassa kokoonpanossa.veikkausliiga.fi - Pelaajat - SIMPSON Keithyhttp://vepsu.fi/keithy-simpson.html == Lähteet == Luokka:Jamaikalaiset jalkapalloilijat Luokka:Vuonna 1990 syntyneet Luokka:Elävät henkilöt
Antti Palohuhta

Antti Palohuhta (s. 1. toukokuuta 1994 Evijärvi) on suomalainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hän on pelipaikaltaan hyökkääjä. Liigadebyyttinsä Palohuhta teki FF Jarossa kaudella 2013 ja saman kauden aikana sai peliaikaa kaikkiaan neljässä ottelussa.http://www.ffjaro.fi/player/antti-palohuhta?season_id=5 ==Lähteet== Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Punasyyskorento

Punasyyskorento (Sympetrum vulgatum) on syyskorentoihin kuuluva pienikokoinen sudenkorento. == Ulkonäkö ja koko == Laji on ulkonäöltään samankaltainen kuin muut syyskorentolajit. Varsinkin lännensyyskorento on huomattavan samannäköinen. Punasyyskorennolla on vaaleat juovat reisien ja säärien ulkosivuilla. Siivissä on vain vähän tai ei ollenkaan keltaista väriä, jota elokorennolla on paljon. Punasyyskorentonaaraan sukuaukon suojus poikkeaa lännensyyskorennosta olemalla huomattavasti ulkoneva. Koiraalla taas on lännensyykorentoa lyhyempi ja paksumpi paritteluelimien etupuolen väkänen. Väritykseltään punasyyskorennon koiras on sukukypsänä punainen ja nuorempana keltainen. Naaraan väritys vaihtelee ruskeasta punaisen ja keltaisen kirjavaan. Nuori naaras on kellertävä. Punasyyskorennon takaruumiin pituus on 23–28 mm ja takasiiven pituus 25–30 mm. == Levinneisyys ja elinympäristö == Punasyyskorentoa tavataan yleisenä Euroopassa varsinkin maanosan keskiosissa ja Skandinavian eteläosissa sekä Aasiassa lännestä Kiinan pohjoisosiin ja Sahalinille asti. Suomessa laji esiintyy yleisenä ja runsaana rannikoilla ja yleistyvänä sisämaassa. Punasyyskorennon elinympäristöihin kuuluvat yleisesti merenlahdet ja muut seisovat vedet, joihin kuuluvat muun muassa järvet ja lammet, joissa on paljon kasvillisuutta. Aikuisia yksilöitä esiintyy paljon hiekkateillä ja kallioilla. == Elintavat == Punasyyskorennon lentoaika sijoittuu syyskorentojen tapaan loppukesään ja syksyyn. Lajin lentoaika on Suomessa heinäkuun puolivälistä lokakuun puoliväliin päälentoajan ajoittuessa elokuun alusta syyskuun loppupuolelle. == Lähteet == == Aiheesta muualla == * Punasyyskorento Korentowikissä Luokka:Sudenkorennot
Olifant

Olifant on 1970-luvun lopussa käyttöön tullut eteläafrikkalainen muunnelma brittiläisestä Centurion-taistelupanssarivaunusta. Vaunu on edelleen käytössä Etelä-Afrikan asevoimissa. ==Kehitys== Olifantin kehittelystä vastasi eteläafrikkalainen OMC Engineering (Olifant Manufacturing Company), joka yrityskauppojen tuloksena on nykyisin osa BAE Systemsiä. Etelä-Afrikassa oltiin tehnyt muunnelmia Centurion-vaunusta jo ennen Olifantin käyttöönottoa. Vuonna 1972 tehtiin Semel-nimellä tunnettu muunelma, jossa oli uusi moottori ja vaihteisto. Näitä vaunuja rakennettiin kuitenkin vain kahdeksan. Vuonna 1974 jatkokehittelyjen tuloksena syntyi saman kaltaisin uudistuksin Skokiaan, jota valmistettiin 25 kappaletta. Osaa niistä käytettiin nykyisessä Namibiassa, joka tuolloin oli osa Etelä-Afrikkaa. Skokiaania seurasi varsinainen Olifant Mk1. Sen kehittely alkoi vuonna 1976 ja ensimmäinen prototyyppi valmistui samana vuonna. Kahden seuraavan vuoden aikana rakennettiin vielä kaksi prototyyppiä. Näiden prototyyppien jälkeen vaunu hyväksyttiin käyttöön Etelä-Afrikan asevoimiin. Olifant Mk1:tä seurasi Mk1A, jonka valmistus aloitettiin vuonna 1983. Tätä vaunutyyppiä käyttivät eteläafrikkalaiset joukot Angolan sisällissodassa. Mk1A:n olennaiset erot alkuperäiseen Centurion vaunuun olivat siihen asennettu Denel Ordnance 105 mm L7 rihlattu tykki, kahdeksan savunheitintä ja uusi V-12 dieselmoottori. Mk1A:n seuraajan Mk1B:n kehittely alkoi 1983 ja ensimmäinen prototyyppi valmistui vuonna 1985. Testien jälkeen vaunu otettiin käyttöön asevoimissa ja ensimmäisen hieman alle 50 vaunun erän valmistus saatiin päätökseen vuonna 1991. Denel Ordnance kehitellyt prototyyppiasteella vielä olevaa uutta tykkitornia, jota kutsutaan nimellä Olifant 2. Sen aseistuksena voi olla joko 105 mm rihlattu tykki, tai Denel Ordnancen 120 mm sileäputkinen tykki. Parannuksia on tehty myös miehistön suojelussa, liikkeestä ampumiskyvyssä sekä yö- ja päivätaistelukyvyssä. ==Versiot== *Raivausvaunu, sekä Mk1A:han että Mk1B:hen voidaan asentaa miinanraivauslaitteisto. *Hinauspanssarivaunu, perustuu Mk1A:n runkoon. *Siltapanssarivaunu, varustettu saksalaisella MAN- sillalla. ==Käyttäjämaat== *, käytössä 34 vaunua joiden lisäksi 133 varastossa. ==Lähteet== == Aiheesta muualla == Luokka:Eteläafrikkalaiset taistelupanssarivaunut
Malesian pääministeri

Malesian pääministeri () on Malesian hallituksen päämies. Pääministerin nimittää virkaansa maan kuningas. Käytännön valta Malesiassa on keskittynyt pääministerille ja kuninkaan rooli on pitkälti vain edustuksellinen. Maan ensimmäinen pääministeri oli Tunku Abdul Rahman, joka toimi myös Malaijan federaation pääministerinä ennen Malaijan itsenäistymistä vuonna 1957. Vuonna 1963 Malaijaan liitettiin Singapore, Sarawak ja Pohjois-Borneo, jolloin liitoksesta muodostui Malaijan liittovaltio. Singapore erosi liittovaltiosta 1965. Tunku toimi myös liitoksen jälkeen Malaijan liittovaltion pääministerinä vuoteen 1969 asti. Maan pitkäaikaisin pääministeri on Mahathir Mohamad, joka toimi pääministerinä vuosina 1981–2003. Pääministeri on itsenäistymisestä lähtien tullut aina UMNO-puolueesta. ==Malesian pääministerit== pääministeri (syntynyt–kuollut) pääministeri (syntynyt–kuollut) toimikausi puolue Tunku Abdul Rahman (1903–1990) 28.8.1957–22.9.1970 Yhtyneiden malaijien kansallisjärjestö Abdul Razak Hussein (1922–1976) 22.9.1970–14.1.1976 Hussein Onn (1922–1990) 15.1.1976–16.7.1981 Mahathir Mohamad (1925–) 16.7.1981–31.10.2003 Abdullah Ahmad Badawi (1939–) 31.10.2003–3.4.2009 Najib Razak (1953–) 3.4.2009–9.5.2018 Mahathir Mohamad (1925–) 10.5.2018–24.2.2020 Pakatan Harapan Muhyiddin Yassin (1947–) 1.3.2020–16.8.2021 Bersatu Ismail Sabri Yaakob (1960–) 21.8.2021–24.11.2022 Yhtyneiden malaijien kansallisjärjestö Anwar Ibrahim (1947–) 24.11.2022–virassa Pakatan Harapan ==Lähteet== *
David Marshall

David James Marshall (s. 5. maaliskuuta 1985 Glasgow Viitattu 15.9.2014.) on skotlantilainen jalkapallomaalivahti. Hän edustaa Englannin mestaruussarjassa pelaavaa Derby Countya. Marshall on skotlantilaisseura Celticin lisäksi edustanut Englannin sarjoissa Norwich Cityä, Cardiff Cityä, Hull Cityä ja Wigan Athleticia sekä elokuusta 2020 alkaen Derby Countya. Marshall oli kaudella 2013–2014 yksi Valioliigan parhaista maalivahdeista, mutta hänen hyvistä esityksistään huolimatta Cardiff putosi yhden pääsarjakauden jälkeen takaisin toiselle sarjatasolle. Skotlannin maajoukkueessa Marshall teki debyyttinsä vuonna 2004. Seuraavat kolme maaotteluaan hän pelasi vuonna 2009, ja vuodesta 2013 eteenpäin hän on pelannut maajoukkueessa enemmän. == Lähteet == Luokka:Skotlantilaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Kilmarnock

Kilmarnock () on noin 46 000 asukkaan kaupunki Skotlannissa. Se on maan 15:nneksi suurin kaupunki. Kaupungin suurin jalkapalloseura Kilmarnock FC pelaa Skotlannin mestaruussarjassa. Joukkueessa on sen historian aikana nähty myös suomalaispelaajia, ja Mixu Paatelainen toimi yhden kauden ajan joukkueen päävalmentajana. Johnnie Walker -viski on lähtöisin Kilmarnockista, ja nykyään sitä myydään maailmanlaajuisesti yli 130 miljoonaa pulloa vuodessa. ==Tunnettuja henkilöitä== * Sir John Boyd Orr (1880–1971), lääkäri ja poliitikko, joka voitti Nobelin rauhanpalkinnon vuonna 1949. * Des Browne (1952–), työväenpuolueen poliitikko. * Sir Alexander Fleming (1881–1955), tutkija ja penisilliinin keksijä. Voitti Nobelin lääketieteen palkinnon vuonna 1945. * Colin Mochrie (1957–), kanadalaistunut näyttelijä ja koomikko. ==Aiheesta muualla== Luokka:Asutut paikat Skotlannissa
Partick Thistle FC

Partick Thistle Football Club on vuonna 1876 perustettu jalkapalloseura Skotlannin Glasgow'sta. Joukkue pelaa kaudella 2021–2022 maan toiseksi korkeimmalla sarjatasolla Mestaruussarjassa. == Saavutukset == * Skotlannin cup (1): 1921 * Skotlannin liigacup (1): 1972 == Lähteet == Luokka:Glasgow’n urheilu Luokka:Skotlantilaiset jalkapalloseurat Luokka:Vuonna 1876 perustetut urheiluseurat
German Cáceres

German Cáceres (s. 9. heinäkuuta 1954 San Salvador) on elsalvadorilainen säveltäjä ja kapellimestari.The Living Composers Project: German Cáceres Cáceres sai musiikin kandidaatin ja maisterin arvot Juilliard Schoolista, jossa hänelle opettivat kamarimusiikkia ja oboensoittoa Ronald Roseman sekä sävellystä David Diamond ja Stanley Wolfe. Lisäksi Cáceres sai yksityisopetusta sävellyksessä Julián Orbónilta sekä orkesterinjohdossa José Serebrieriltä, Ricardo del Carmenilta ja Alejandro Muñoz Ciudad Realilta. Myöhemmin Cáceres sai musiikin tohtorin arvon Cincinnatin yliopiston College- Conservatory of Musicista, jossa hän opiskeli sävellystä vuosina 1987–89 Jonathan D. Kramerin johdolla. Cáceres on saanut lukuisia palkintoja ja tunnustuksia, kuten El Salvadorin kansallisen kulttuuripalkinnon (1982). Vuonna 1992 Cáceresista tehtiin Ordre des Arts et des Lettres'n ritari. Cáceresin sävellyksiä on esitetty eri puolilla Pohjois-, Väli- ja Etelä- Amerikkaa ja Eurooppaa. Hän on myös esiintynyt kansainvälisesti kapellimestarina. Hän on toiminut muun muassa El Salvadorin sinfoniaorkesterin musiikillisena johtajana ja pääkapellimestarina. Hän perusti vuonna 1996 El Salvadorin nykymusiikkifestivaalin. Hän on opettanut Keskiamerikkalaisessa José Simeón Cañas -yliopistossa sekä El Salvadorin yliopistossa ja luennoinut myös Kaliforniassa. Cáceresin sävellysten joukossa ovat baletti Bálsamo (1978) ja kolminäytöksinen ooppera El Cristo Negro (1998, libretisti Hugo Lindo). Hänen orkesteriteoksiinsa kuuluu muun muassa konserttoja eri soolosoittimille, kuten kitaralle. Lisäksi hän on säveltänyt kamarimusiikkia (kuten jousikvartettoja), vokaaliteoksia ja pianomusiikkia (kuten sonaatin, 1984). == Lähteet == Luokka:Elsalvadorilaiset säveltäjät Luokka:Elsalvadorilaiset kapellimestarit Luokka:Oopperasäveltäjät Luokka:Vuonna 1954 syntyneet Luokka:Elävät henkilöt
Krimin niemimaan parlamenttivaalit 2014

Krimin niemimaan parlamenttivaalit 2014 järjestettiin 14. syyskuuta 2014 kahdella vaalialueella Venäjän federaation vaalilainsäädännön mukaan: Sevastopolin liittovaltiokaupungissa ja muualla Krimin niemimaalla Krimin autonomisessa tasavallassa. Vaalit järjestettiin keväällä tapahtuneen alueen Venäjään liittämisen jälkeen. Kansainvälisoikeudellisesti vain Venäjä on pitänyt vaaleja laillisina, koska kansainvälinen yhteisö katsoo Krimin autonomisen tasavallan olevan osa Ukrainaa. Vaaleissa oli 803 ehdokasta ja 12 puoluetta edustettuina. Kello 18 mennessä Moskovan ja samalla paikalliseen venäläiseen aikaan oli äänestänyt 45 % äänioikeutetuista. Vaalihuoneistot suljettiin kello 20 paikalliseen venäläiseen aikaan.http://en.ria.ru/politics/20140914/192940353/Over-45-Vote-in-First- Ever-Crimean-Parliament-Elections-Since.html Äänestysprosentti jäi 60 %:iin, ja puolueista annetuista äänistä sai Yhtenäinen Venäjä 70,4 %, Venäjän liberaalidemokraattinen puolue 9,3 % sekä Venäjän federaation kommunistinen puolue 6,6 %. Äänioikeutetuista Yhtenäistä Venäjää äänesti 42,2 %, Liberaalidemokraattista puoluetta 5,6 % ja Venäjän federaation kommunistista puoluetta 4,0 %, yhteensä 51,8 %. ==Ovensuukysely== Ovensuukysely Yhtenäinen Venäjä LDPR KPFR Rodina SP Venäläinen eläkeläisten oikeuden puolesta -puolue Venäjän patriootit KPSS EOS _94,38%_ _70,36%_ _9,33%_ _6,56%_ 4,41% 1,77% 1,56% 1,15% 1,09% 5,61% http://en.itar-tass.com/russia/749517 äänioikeutetuista _42,22%_ _5,60%_ _3,94%_ 2,65% 1,02% 0,69% 0,65% 0,65% 3,37% Otos ovensuukyselyssä oli 3600 äänestänyttä, joista 202 ei kertonut sitä, mitä äänesti. Kysely suoritettiin 110 äänestyspaikalla virheen ollessa 1,5%. Äänestysprosentiksi jäi 60% äänioikeutetuista. Vaaliin osallistui 12 puoluetta, joista kolme ylitti viiden prosentin äänikynnyksen. Loput neljä puoluetta saivat noin prosentin äänistä. Kolmen äänikynnyksen ylittäneiden puolueiden saamien äänten osuus oli 51,76% äänioikeutetuista. Ne kaikki kannattavat Venäjän yhtenäisyyttä. == Lähteet == Luokka:Krimin historia Luokka:Vuoden 2014 vaalit Luokka:Ukrainan vaalit
Liittovaltiokaupunki

Liittovaltiokaupunki on Venäjän federaation liittovaltiosubjekti, joka ei muodosta ympäröivän alueensa, oblastin, kanssa yhtä liittovaltiosubjektia, vaan kaupunki ja sitä ympäröivät alue ovat eri aluehallintoyksiköitä. Venäjän federaatiossa on kolme liittovaltiokaupunkia: Moskova, mitä ympäröi Moskovan alue, Pietari, mitä ympäröi Leningradin alue, sekä 2014 alkaen Venäjän miehittämällä alueella Ukrainassa sijaitseva Sevastopol, jota ympäröi niinikään miehitettyyn Ukrainaan perustettu Krimin autonominen tasavalta. Luokka:Venäjän federaatio
Amir Teymuri

Amir Teymuri (s. 17. kesäkuuta 1984 Kermānšāh) on iranilainen, nykyään Saksassa asuva säveltäjä. Hänen kamari- ja pianomusiikkiteoksiaan on esitetty sekä Iranissa että Saksassa. Hän aloitti musiikin opintonsa Teheranin yliopistossa vuonna 2004 ja opiskeli sittemmin sävellystä Cornelius Schwehrin johdolla Hochschule für Musik Freiburgissa (2010–2014). Teymurin teosten joukossa ovat apart (viululle ja pianolle, 2013), Autonomie (huilulle, sellolle ja pianolle, 2013)CEFES , Kinderlied - music for loudspeakers (2014)CD Baby Music Store ja Nebeneinander (jousikvartetille, 2013). Lisäksi hän on säveltänyt pianolle teokset Zwei Klavierstücke (2006–07), Small Music (nelikätinen, 2012–13) ja Allein (2013).The Living Composers Project: Amir Teymuri == Lähteet == == Aiheesta muualla == * AllMusic: Amir Teymuri Luokka:Iranilaiset säveltäjät Luokka:Vuonna 1984 syntyneet Luokka:Elävät henkilöt